lv ja eo fr sl lv es en lv en lv en lv en lv en lv lv lv lv lv lv lv lv lv lv lv lv lv lv fr en lv en lv lv en lv lv en en en lv tr en en en en en en en
Kas ir apartamentu viesnīcas un kāpēc tās kļūst arvien populārākas? - Houseys
Iespējams, ka jau iepriekš esat saskārušies ar terminu “apartamentu viesnīca” (angliski – apartment hotel vai apart-hotel) un varbūt Jūs pat pāris dienas esat pārnakšnojuši kādā no tām. Bet vai Jūs zināt, ko īsti dēvē par apartamentu viesnīcu, un kāpēc vairākas starptautiskas viesnīcu ķēdes iegulda lielus resursus minētajā tirgus segmentā? Šajā rakstā Houseys centīsies atbildēt uz šiem un vairākiem citiem ar apartamentu viesnīcām saistītiem jautājumiem.
Kas īsti tiek uzskatīta par apartamentu viesnīcu?
Kā jau priekšā saka pats nosaukums, tā ir kombinācija starp tradicionālas viesnīcas istabas labākajām īpašībām un īstermiņa īres dzīvokli. Vairumā gadījumu apartamentu viesnīca sastāv no vismaz 4 atsevišķiem numuriņiem/dzīvokļiem, un parasti katram no šiem numuriņiem ir atsevišķa vai vismaz kopīga dzīvojamā un virtuves zona. Tāpat, apartamentu viesnīcās bieži nav pieejama fiziska informācijas zona, jo klientu apkalpošanas process tiek pārvaldīts attālināti, izmantojot interneta vai telefonsakaru starpniecību.
Kas parasti paliek apartamentu viesnīcās?
Apartamentu viesnīcu galvenā mērķauditorija ir biznesa ceļotāji, kas apmeklē konkrēto pilsētu ilgākā laika posmā nekā tikai vienu vai divas dienas. Šie ceļotāji ir pieraduši pie daudzām ērtībām, ko piedāvā tradicionāla viesnīca, taču, paliekot pilsētā ilgāku laika posmu, viņi vēlas, lai būtu iespējams arī pašiem pagatavot kādu maltīti un atpūsties plašāka dzīvojamajā zonā. Vairumā gadījumu ilgāka uzturēšanās apartamentu viesnīcā būs arī nedaudz lētāka nekā tradicionālā viesnīcā, it īpaši, ja pieskaitīsiet naudu, ko ietaupīsit restorānu tēriņos.
Vēl viena liela cilvēku grupa, kas dod priekšroku nakšņošanai apartamentu viesnīcās, ir tūristi un ģimenes, kuras, ceļojot uz ārzemēm, vēlas atrast līdzvērtīgu komfortu savām mājām. Apartamentu viesnīcas ir ideāls risinājums ģimenēm, kurām ir vajadzīgas vairākas guļamistabas, kā arī kopēja dzīvojamā / virtuves zona. Apartamentu viesnīcās Jūs atradīsiet visu, kas nepieciešams jaukas maltītes pagatavošanai, nevis tikai tējkannu un pāris tējas maisiņus, kā tas ir vairumā viesnīcu numuru.
Apartamentu viesnīcas ir arī ērts risinājums cilvēkiem, kuri dažādu iemeslu dēļ ir jaunas mājvietas meklējumos. Tā var būt laba pagaidu dzīvesvieta, līdz atradīsiet savu jauno mājokli, tajā pašā laikā, nezaudējot visas priekšrocības, kuras izjutāt, dzīvojot savā iepriekšējā dzīvesvietā.
Ieguvumi investoriem un īpašniekiem
Raugoties uz apartamentu viesnīcām no investoru vai īpašnieku skatpunkta, ir vairākas priekšrocības, ko tās nodrošina, salīdzinot ar tradicionālām viesnīcām vai atsevišķiem īstermiņa īres dzīvokļiem. Efektīvi pārvaldot apartamentu viesnīcu, tā var nodrošināt augstāku ieguldītā kapitāla atdevi un mazākas galvassāpes, risinot visas ar viesiem saistītās problēmas.
Ir pilnībā iespējams veiksmīgi pārvaldīt vidēja izmēra apartamentu viesnīcu (10+ numuri) attālināti un bez pastāvīgiem darbiniekiem pašā viesnīcā (vienīgais izņēmums ir uzkopšanas komanda). Šis faktors būtiski ietekmē arī biznesa izmaksu ailīti. Tāpat, ir daudz ērtāk menedžēt vienu apartamentu viesnīcu ar 5 numuriņiem nevis tādu pašu skaitu ar dzīvokļiem, kuri ir izkaisīti pa visu pilsētu.
Houseys pieredze apartamentu viesnīcu pārvaldībā
Kopš 2018. gada nogales, Houseys veiksmīgi pārvalda apartamentu viesnīcu Kauņas centrā ar nosaukumu Kaunas Garden Apartments. Šo 10 numuriņu apartamentu viesnīcu attālināti pārvalda Houseys komanda Viļņā un Kauņā, un mūsu uzkopšanas komanda to uztur tīru un kārtīgu ikvienam viesim. Pavisam nesen mēs pārņēmām vēl vienas nelielas apartamentu viesnīcas menedžmenta funkciju Kauņā, mainot tās zīmolu, pielāgojot to visām īstermiņa īres platformām un ieviešot visus nepieciešamos tehnoloģiju rīkus. Houseys turpmākā gada ietvaros ir plānoti vairāk nekā 5 citi apartamentu viesnīcu pārvaldīšanas projekti gan Viļņā, gan Kauņā, un mēs ceram šo tirgus segmentu attīstīt arī Rīgā.
Apartamentu viesnīcas Aparthotels Houseys īstermiņa īre
5 tiešsaistes rīki, kurus nepieciešams pārzināt, izīrējot īpašumu īstermiņā
Šajā rakstā Houseys iepazīstinās Jūs ar dažiem no svarīgākajiem tiešsaistes rīkiem, kas būtu jāpārzina katram īstermiņa īres objekta īpašniekiem vai tā menedžerim.
Kas ir īstermiņa īres īpašumu menedžments?
Rakstā aplūkojam, kas tieši ir īstermiņa īre, kādas ir tās galvenās priekšrocības un kā īstermiņa īres īpašumu menedžmenta uzņēmumi var Jums palīdzēt.
Mēs esam Houseys – īstermiņa īres pārvaldības uzņēmums dzīvokļiem un dzīvokļu viesnīcām
Kontakti: +370 621 00 030 [email protected]
We use third party cookies.
Privacy Preferences I Agree
We use third party cookies.